CELEX: 32021D1212
Language: hu
Date: 2021-07-22 00:00:00
Title: A Bizottság (EU) 2021/1212 végrehajtási határozata (2021. július 22.) az (EU) 2017/253 végrehajtási határozatnak a határokon át terjedő súlyos egészségügyi veszélyek által kiváltott riasztások és az utaslokalizáló űrlapok kitöltése nyomán azonosított, fertőzésnek kitett személyek kontaktkövetése tekintetében történő módosításáról (EGT-vonatkozású szöveg)

2021.7.23.   
               
               
                  HU
               
               
                  Az Európai Unió Hivatalos Lapja
               
               
                  L 263/32
               
            
         A BIZOTTSÁG (EU) 2021/1212 VÉGREHAJTÁSI HATÁROZATA
         (2021. július 22.)
         az (EU) 2017/253 végrehajtási határozatnak a határokon át terjedő súlyos egészségügyi veszélyek által kiváltott riasztások és az utaslokalizáló űrlapok kitöltése nyomán azonosított, fertőzésnek kitett személyek kontaktkövetése tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a határokon átterjedő súlyos egészségügyi veszélyekről és a 2119/98/EK határozat hatályon kívül helyezéséről szóló, 2013. október 22-i 1082/2013/EU európai parlamenti és tanácsi határozatra (1) és különösen annak 8. cikke (2) bekezdésére,
         mivel:
         
                     (1)
                  
                  
                     Az (EU) 2021/858 bizottsági végrehajtási határozat (2) módosította az (EU) 2017/253 végrehajtási határozatot (3) egy olyan műszaki infrastruktúra, az úgynevezett „PLF megosztási platform” létrehozásával, amely lehetővé teszi az utaslokalizáló űrlapon (a továbbiakban: PLF) keresztül gyűjtött személyes adatoknak a korai figyelmeztető és gyorsreagáló rendszer (EWRS) illetékes hatóságai közötti biztonságos, időben történő és hatékony cseréjét. Az ilyen műszaki infrastruktúra lehetővé teszi a tagállamok meglévő nemzeti digitális PLF-rendszereiből származó információknak a korai figyelmeztető és gyorsreagáló rendszer többi illetékes hatósága számára interoperábilis és automatikus módon történő továbbítását.
                  
               
                     (2)
                  
                  
                     A PLF megosztási platform lehetővé teszi az EWRS illetékes hatóságai számára, hogy kicseréljék a PLF-eken keresztül gyűjtött, jól meghatározott adatkészleteket, kizárólag a SARS-CoV-2-fertőzésnek kitett személyek kontaktkövetése céljából az említett hatóságok által. Lehetővé teszi továbbá a kontaktkövetéshez szükséges egyéb korlátozott járványügyi adatok cseréjét, összhangban a személyesadat-feldolgozás minimalizálásának elvével.
                  
               
                     (3)
                  
                  
                     Az (EU) 2017/253 végrehajtási határozat jelenleg nem teszi lehetővé az olyan személyek személyes adatainak cseréjét, akik PLF-et töltöttek ki, és szoros kapcsolatban (4) álltak egy olyan fertőzött utassal, aki szintén kitöltött egy PLF-et, annak ellenére, hogy az 1082/2013/EU határozat 9. cikkének (1) bekezdésében előírt, a Covid19-cel kapcsolatos pozitív eset azonosítását követően az ilyen adatok cseréje szükséges a hatékony kontaktkövetéshez.
                  
               
                     (4)
                  
                  
                     A fertőzésnek kitett személyekre vonatkozó ilyen adatok cseréjére akkor van szükség, ha ezek a személyek korlátozott ideig tartózkodnak egy adott helyen, és ennek következtében az adott hely szerinti tagállam illetékes EWRS-hatóságai nem tudják felvenni a kapcsolatot ezekkel a személyekkel és tesztelni őket tartózkodásuk alatt. Az ilyen adatcserére akkor is szükség van, ha a lakóhely szerinti tagállam EWRS-hatóságai hatáskörrel rendelkeznek arra, hogy kapcsolatba lépjenek a fertőzésnek kitett személyekkel, és további utasításokat adjanak nekik. Ilyen helyzetekben, és feltéve, hogy ezek a személyek PLF-eket is kitöltöttek, az a tagállam, amely fertőzött utast azonosított és kezdeményezte a fertőzött utassal való érintkezés nyomon követését, a PLF megosztási platformot használja arra, hogy riasztást küldjön a fertőzésnek kitett személyek kezdeti vagy utolsó indulási helye szerinti tagállamnak vagy a lakóhely szerinti tagállamnak. Az ilyen esetekben kicserélendő személyes adatoknak az azonosítási és kapcsolattartási adatokra kell korlátozódniuk.
                  
               
                     (5)
                  
                  
                     A fertőzött utasokra vonatkozó személyes adatok és a fertőzésnek kitett személyekre vonatkozó személyes adatok egyértelmű megkülönböztetésének biztosítása érdekében az illetékes EWRS-hatóságoknak jelezniük kell, hogy a kicserélt adatok fertőzött utasra vagy a fertőzésnek kitett személyre vonatkoznak-e.
                  
               
                     (6)
                  
                  
                     A fertőzésnek kitett személyek személyes adatainak cseréjére ugyanazon személyesadat-védelmi követelményeknek kell vonatkozniuk, mint amelyek a fertőzött utasok személyes adatainak cseréjére vonatkoznak.
                  
               
                     (7)
                  
                  
                     A korai figyelmeztető és gyorsreagáló rendszer illetékes hatóságainak csak abban az esetben kell megosztaniuk az utazás azon szakaszaival kapcsolatban rendelkezésükre álló adatokat, amelyekre vonatkozóan a tagállamok információkat gyűjtenek a PLF-eikben, ha ez a fertőzésnek kitett személyek azonosításához szükséges. Egyértelművé kell tenni, hogy a tagállamok nem kötelesek információkat gyűjteni az utazás valamennyi szakaszára vonatkozóan.
                  
               
                     (8)
                  
                  
                     Előfordulhat, hogy a tagállamok nemzeti PLF-rendszerei bizonyos helyzetekben – például műszaki zavarok miatt – átmenetileg nem érhetők el. Ezekben az esetekben a korai figyelmeztető és gyorsreagáló rendszer illetékes hatóságai számára lehetővé kell tenni, hogy a PLF megosztási platformon keresztül kicserélhessék ugyanazokat a személyes adatokat, amelyek a nemzeti PLF-eiktől eltérő forrásokból, nevezetesen a szállítóktól, a fertőzött utastól vagy a fertőzésnek kitett személyektől származnak. A személyes adatok e forrásokból történő gyűjtésének a nemzeti jogon kell alapulnia, és meg kell felelnie az (EU) 2016/679 európai parlamenti és tanácsi rendeletnek (5).
                  
               
                     (9)
                  
                  
                     Az (EU) 2021/858 végrehajtási határozat I. melléklete meghatározza a PLF-adatoknak a nemzeti PLF-eken keresztül összegyűjtendő minimális készletét, amely szükséges a PLF-adatokon alapuló, határokon átnyúló érintkezések hatékony nyomon követéséhez. Az I. mellékletben egyértelművé kell tenni, hogy az indulási és érkezési hely, valamint az indulás időpontja nem szükséges, ha ez az információ a szállítóeszköz azonosító számából levezethető, mivel ez az információ elegendő a fertőzöttekkel való érintkezés nyomon követéséhez.
                  
               
                     (10)
                  
                  
                     Az (EU) 2017/253 végrehajtási határozatot ezért ennek megfelelően módosítani kell.
                  
               
                     (11)
                  
                  
                     Az európai adatvédelmi biztossal az (EU) 2018/1725 rendelet 42. cikkének (1) bekezdésével összhangban konzultációra került sor, és a biztos 2021. július 13-án véleményt nyilvánított.
                  
               
                     (12)
                  
                  
                     Az e határozatban előírt intézkedések összhangban vannak az 1082/2013/EU határozat 18. cikke szerint létrehozott, a határokon átterjedő súlyos egészségügyi veszélyekkel foglalkozó bizottság véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2017/253 végrehajtási határozat a következőképpen módosul:
            
                        1.
                     
                     
                        A 2a. cikk (1) bekezdésének első albekezdése helyébe a következő szöveg lép:
                        „A fertőzött utasok és a fertőzésnek kitett személyek PLF-adatainak az EWRS terén illetékes tagállami hatóságok általi, kizárólag a SARS-CoV-2-fertőzésnek kitett személyek kontaktkövetése céljából történő biztonságos cseréjére szolgáló platformot (a továbbiakban: PLF megosztási platform) hoznak létre az EWRS keretében, az adott rendszeren belül meglévő szelektív üzenetküldő funkció kiegészítéseként.”
                     
                  
                        2.
                     
                     
                        A 2b. cikk a következőképpen módosul:
                        
                                    a)
                                 
                                 
                                    az (1) bekezdés bevezető mondata helyébe a következő szöveg lép:
                                    
                                       „(1)   Riasztásnak a PLF megosztási platformon történő kiadásakor azon tagállam EWRS terén illetékes tagállami hatósága, amelyben a fertőzött utast azonosították, a következő PLF-adatokat továbbítja a fertőzött utas kezdeti indulási helye szerinti tagállam, és amennyiben a tartózkodási hely eltér a kezdeti indulási helytől, a tartózkodási helye szerinti tagállam EWRS terén illetékes tagállami hatóságainak, vagy a fertőzött utas utolsó indulási helye szerinti tagállamnak, amennyiben a tagállam a PLF kitöltését csak az utazás utolsó szakaszára vonatkozóan írja elő:”;
                                    
                                 
                              
                                    b)
                                 
                                 
                                    a cikk a következő bekezdésekkel egészül ki:
                                    
                                       „(1a)   Az EWRS terén illetékes hatóságok a fertőzésnek kitett személyekre vonatkozó, az (1) bekezdésben említett PLF-adatokat is továbbítják a PLF megosztási platformon keresztül az említett személyek kezdeti indulási vagy tartózkodási helye szerinti tagállam EWRS terén illetékes hatóságainak, vagy a fertőzött utas utolsó indulási helye szerinti tagállamnak, amennyiben a tagállam PLF kitöltését csak az utazás utolsó szakaszára vonatkozóan írja elő, feltéve, hogy ezeket az adatokat a fertőzött utas azonosítását követően végzett kontaktkövető intézkedésekkel összefüggésben gyűjtötték össze, és feltéve, hogy azok továbbítása a kontaktkövetés céljából szükséges.
                                    
                                    
                                       (1b)   Az EWRS terén illetékes, az (1) és (1a) bekezdésben említett adatokat továbbító hatóságok jelzik, hogy az adatok fertőzött vagy fertőzésnek kitett személyre vonatkoznak-e.”;
                                    
                                 
                              
                                    c)
                                 
                                 
                                    a (2) bekezdés helyébe a következő szöveg lép:
                                    
                                       „(2)   A fertőzött utas vagy a fertőzésnek kitett személy kezdeti vagy utolsó indulási helye szerinti tagállam EWRS terén illetékes tagállami hatóságai továbbíthatják a kapott PLF-adatokat a PLF-ben indulási tagállamként bejelentett tagállamtól eltérő indulási tagállamnak, amennyiben olyan kiegészítő információval rendelkeznek, amely arra mutat, hogy annak a tagállamnak kellene kontaktkövetést végeznie.”;
                                    
                                 
                              
                                    d)
                                 
                                 
                                    a (3) bekezdés a következőképpen módosul:
                                    
                                                i.
                                             
                                             
                                                a bevezető mondat helyébe a következő szöveg lép:
                                                „Amennyiben az a fertőzésnek kitett személyek azonosításához szükséges, a PLF megosztási platformon történő riasztáskor azon tagállam EWRS terén illetékes tagállami hatóságai, amelyben a fertőzött utast azonosították, továbbítják a következő, az érintett utas utazásának az egyes, rendelkezésre álló szakaszaira vonatkozó PLF-adatokat az összes tagállam EWRS terén illetékes tagállami hatóságainak:”;
                                             
                                          
                                                ii.
                                             
                                             
                                                az a) és a b) pont helyébe a következő szöveg lép:
                                                
                                                            „a)
                                                         
                                                         
                                                            minden érintett közlekedés indulási helye, kivéve, ha a hely az e) pontban szereplő információk alapján azonosítható;
                                                         
                                                      
                                                            b)
                                                         
                                                         
                                                            minden érintett közlekedés érkezési helye, kivéve, ha a hely az e) pontban szereplő információk alapján azonosítható;”
                                                         
                                                      
                                          
                                                iii.
                                             
                                             
                                                a g) pont helyébe a következő szöveg lép:
                                                
                                                            „g)
                                                         
                                                         
                                                            minden érintett közlekedés indulási ideje, kivéve, ha a hely az e) pontban szereplő információk alapján azonosítható.”;
                                                         
                                                      
                                          
                              
                                    e)
                                 
                                 
                                    a cikk a következő bekezdéssel egészül ki:
                                    
                                       „(6)   Amennyiben egy tagállam nemzeti PLF-rendszere átmenetileg nem áll rendelkezésre, az (1), (3) és (5) bekezdésben említett személyes adatokat a nemzeti jog alapján a szállítóktól, a fertőzött utastól vagy a fertőzésnek kitett személytől begyűjtő tagállam EWRS terén illetékes hatóságai az átmeneti hozzáférhetetlenség időtartama alatt a PLF megosztási platformon keresztül továbbíthatják ezeket az adatokat a kontaktkövetés céljából.”
                                    
                                 
                              
                  
                        3.
                     
                     
                        Az I. melléklet e határozat mellékletével összhangban módosul.
                     
                  
         
            2. cikk
            Ez a határozat az Európai Unió Hivatalos Lapjában való kihirdetését követő harmadik napon lép hatályba.
         
         
            Kelt Brüsszelben, 2021. július 22-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 293., 2013.11.5., 1. o.
         
         
            (2)  A Bizottság (EU) 2021/858 végrehajtási határozata (2021. május 27.) az (EU) 2017/253 végrehajtási határozatnak a határokon át terjedő súlyos egészségügyi veszélyek által kiváltott riasztások és az utaslokalizáló űrlapokon azonosított utasok kontaktkövetése tekintetében történő módosításáról (HL L 188., 2021.5.28., 106. o.).
         
            (3)  A Bizottság (EU) 2017/253 végrehajtási határozata (2017. február 13.) az 1082/2013/EU európai parlamenti és tanácsi határozat szerint a korai figyelmeztető és gyorsreagáló rendszer keretében a határokon át terjedő súlyos egészségügyi veszélyekkel kapcsolatos riasztások kiadására, valamint az ilyen veszélyekkel kapcsolatos információcserére, konzultációra és a reagálás koordinációjára vonatkozó eljárások megállapításáról (HL L 37., 2017.2.14., 23. o.).
         
            (4)  Az Európai Betegségmegelőzési és Járványvédelmi Központ (ECDC) iránymutatást adott ki a szoros kapcsolat meghatározásához. Lásd az ECDC dokumentumát: Kontaktkövetés: Az Európai Unióban Covid19-fertőzöttekkel érintkezett személyek – köztük az egészségügyi dolgozók – népegészségügyi kezelése – harmadik frissítés, 2020. november 18.
         
            (5)  Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) (HL L 119., 2016.5.4., 1. o.).
      
      
         
            MELLÉKLET
            Az (EU) 2017/253 végrehajtási határozat I. melléklete a következőképpen módosul:
            
                        1.
                     
                     
                        A 7. pontot el kell hagyni;
                     
                  
                        2.
                     
                     
                        A 8. pont a következőképpen módosul:
                        
                                    a)
                                 
                                 
                                    a bevezető mondat helyébe a következő szöveg lép:
                                    „8. az utazás minden olyan szakaszára vonatkozóan, amely esetében a tagállam PLF kitöltését írja elő:”;
                                 
                              
                                    b)
                                 
                                 
                                    az a) és a b) alpont helyébe a következő szöveg lép:
                                    
                                                „a)
                                             
                                             
                                                indulási hely, kivéve, ha a hely az f) alpontban szereplő információk alapján azonosítható;
                                             
                                          
                                                b)
                                             
                                             
                                                érkezési hely, kivéve, ha a hely az f) alpontban szereplő információk alapján azonosítható;”
                                             
                                          
                              
                                    c)
                                 
                                 
                                    az e) alpont helyébe a következő szöveg lép:
                                    
                                                „e)
                                             
                                             
                                                indulási időpont, kivéve, ha az időpont az f) alpontban szereplő információk alapján azonosítható;”.